۱۴۴۶-۹-۲۳ تاریخ نشر شوی خبرونه هرات ‏‎#هرات ولایت کې ١٣٨٩٦ تنه اړمنو هیوادوالو ته روغتیایی خدمات! د ‎#افغانی_سرې_میاشتې روغتیاپالانو د هرات ولایت په بېلابېلو سیمو کې د تېرو ۳۰ ورځو په ترڅ کې ٧٣٥٤ تنو ته د کتنې ترڅنګ د اړتیا وړ درمل ورکړی؛ د ١٩٧ تنو ټپیانو پانسمان، ٢٦٩٨ مېرمنو او ماشومانو ته د بېلا بېلو ناروغیو د مخنیوی په برخه کې د واکسینونو تطبیق، ١٩٠٦ کسانو ته د روغتیا ساتنې په تړاو اړینې مشورې، ٩٢٩ مېرمنو ته د زیږون په برخه کې خدمات، ٢٣٧ خوارځواکو ماشومانو ته د خوارځواکۍ اړوند خوراکی توکی او ٥٧٥ تنو مېرمنو ته یې د کورنی تنظیم د چمتووالی په برخه کې لازمې مشورې هم ورکړې دی. ============================= ارائه خدمات صحی برای ۱۳۸۹۶ تن در ولای #هرات! #هلال_احمر_افغانی از طریق داکتران صحی خویش طی ۳۰ روز گذشته، در مناطق مختلف ولایت هرات برای ۷۳۵۴ تن پس از معاینه ادویه مورد نیاز فراهم نموده‌ اند. همچنین، ۱۹۷ زخمی پانسمان، برای ۲۶۹۸ زن و کودک جهت جلوگیری از بیماری های مختلف واکسین تطبیق و برای ۱۹۰۶ تن در مورد حفظ الصحه مشوره های لازم ارائه نموده اند. نیز برای ۹۲۹ زن خدمات نسایی ولادی و برای ۲۳۷ کودک مبتلا به سوء تغذی مواد غذایی مخصوص فراهم و برای ۵۷۵ زن در مورد تنظیم امور خانوادگی مشوره لازم ارائه نموده است. مرکزی مرستون #کابل مرکزی مرستون کې پر ۳۰۰ بې سرپرسته مېرمنو نغدی مرسته ووېشل شوه! نن یکشنبه د رمضان میاشتې پر ۲۳مه، د #افغانی_سرې_میاشتې مرکزی مرستون کې د کابل ولایت د یو شمېر ولسوالیو او ناحیو پر ۳۰۰ بې سرپرسته مېرمنو راتلونکی کې د ځان بسیاینې او پیل کړو کوچنیو کاربارونو کې د پراختیا په موخه یو ځل بیا ۴،۵۰۰۰۰۰څلور میلیونه او پنځه سوه زره افغانۍ نغدی مرسته ووېشل شوه؛ چې هرې بې سرپرسته مېرمنې ته ۱۵،۰۰۰ افغانۍ ورکړل شوې. یاده دې وی چې څه موده وړاندې هم د یادو ۳۰۰ بې سرپرسته مېرمنو له ډلې ۱۱۰ مېرمنو ته د خیاطۍ د وسایلو پېرلو او همدا ډول پاتې ۱۹۰ مېرمنو ته د چرګانو د پېرلو لپاره شل شل زره افغانۍ نغدی مرسته ورکړل شوې وه. نورستان #نورستان کې پر اړمنو او بېوزله کورنیو یو نیم ټن خُرما ووېشل شوه! نن یکشنبه د رمضان د میاشتې پر ۲۳مه، د ‎#افغانی_سرې_میاشتې له لوری د نورستان ولایت په مرکز پارون کې له ۳۷۵ اړمنو او بېوزله کورنیو سره په ټوله کې د یو نیم ټن خُرما مرسته ترسره شوه. یاده مرسته چې د #سعودی_عربستان هېواد له لوری چمتو شوې وه، هرې کورنۍ ته ۴ کیلو خُرما ورکړل شوه. هرات، بلخ، کندز، او ننګرهار #بلخ، ‎#هرات، ‎#کندز او ‎#ننګرهار ولایتونو کې پر اړمنو او بېوزله کورنیو د کوچنیو کاروبارونو د برابرولو په موخه څه د پاسه لس میلیونه افغانۍ نغدی مرسته ووېشل شوه! نن یکشنبه د رمضان د میاشتې پر ۲۳مه، د ‎#افغانی_سرې_میاشتې له لوری د ‎#بریتانیا د سره صلیب په مالی همکارۍ په بلخ ولایت کې له ۲۰۰ اړمنو او بېوزله کورنیو، ۲۰۰ کورنیو سره په هرات، ۲۰۰ کورنیو په کندز او ۸۰ کورنیو سره په ننګرهار ولایت کې د کوچنیو کاروبارونو د برابرولو په موخه په دوهم پړاو کې په ټولیزه توګه لس میلیونه او دوه سوه زره (۱۰،۲۰۰،۰۰۰) افعانۍ نغدی مرسته ترسره شوه، چې هرې کورنۍ ته ۱۵،۰۰۰ افغانۍ ورکړل شوې. کابل،بامیان،او هلمند #کابل، #بامیان او #هلمند ولایتونو کې د بېلابېلو مېوه لرونکو او غیر مېوه لرونکو ونو د کېنولو کمپاین پیل شو! نن یکشنبه د رمضان د میاشتې پر ۲۳مه، د #افغانی_سرې_میاشتې له لوری د ډنمارک د سره صلیب په مالی همکارۍ په کابل، بامیان او هلمند ولایتونو کې د ۶۰۰ اصله بېلابېلو مېوه لرونکو او غیر مېوه لرونکو ونو د کېنولو کمپاین پیل شو.